Nagyszabású jelenet.
Jim Clay őrült, a szó jó értelmében.
Igazából már alig vártam.
Kemény csaj, miért ne lenne számszeríja?
Temetés volt, de jól szórakoztam.
Kész van!
Enyém lett a legjobb hely.
2 RÉSZ KEGYETLEN RHAENYRA
Azt akartam, hogy a rész kezdete
kaotikus és kegyetlen legyen.
RENDEZŐ (202. ÉS 205. RÉSZ)
Mert úgy éreztem, mindenkit elvakít a gyűlölet.
És közben be akartam vágni,
ahogy Aegon szétveri Viserys régi Valyriát ábrázoló makettjét.
DARABOKRA ZÚZVA
- Az első évadban sokat használtuk. - És felvétel!
Alicent Hightower úrnő, felség.
Gyönyörű, hatalmas makett volt, elfoglalta a királyi lakosztály felét.
Csodás dolgot építettél.
De annyira szép volt, olyan gyönyörű, és annyi helyet foglalt el,
hogy muszáj volt elpusztítani. És nagyon élveztük.
A jó hír az, hogy készítettek egyet kifejezetten a szétveréshez,
szóval Valyria gyönyörű makettje most is megvan.
A kellékeseink készítették el ezt a nyolc, 3D-s nyomtatott modellt,
amelyek hitelesen törtek darabokra,
vagyis szállt a por, ahogy kellett.
Könnyű anyagból kell lennie, és itt jöttek a képbe a modellezők
és a tudásuk, amellyel...
Tesztdarabokat gyártanak, szétverjük őket,
és megnézzük, megfelelő-e a látvány.
A 3D-s modellek nagyon drágák, szóval nem lehetett sokszor újravenni.
Azt mondtam, oké, Tom, legyen meg elsőre!
...egy, felvétel!
Megölöm őket!
Szörnyű bűntudatom volt,
mert tudom, mennyi munka elkészíteni egy ilyen modellt.
De úgy tudom, a gyártáskor már tudták, hogy szét fogják verni.
Mindet megölöm!
Pontosan ez kellett, hogy lássuk,
hová megy el Aegon energiája.
Dühöngött, és mindenki azt mondta neki,
legyen gyakorlatias, döntsön, és idővel jobb lesz a helyzet.
"Hát kurvára nem, szét kell vernem ezt a szart."
Bocs a káromkodásért.
- Ennyi! - Nagyszerű.
Nagyon jó lett.
SZOMORÚSÁGGAL TELI NAP
A temetési jelenet nagyon érdekes feladat volt.
A keresztapát vettem elő hozzá,
az összes nagy filmet kivételes temetési menetekkel,
és erősen felidézte bennem Diana hercegnő temetését is,
azt, hogy milyen lassan haladt a menet.
Végiggondoltam, hogy Alicent és Helaena
hogy lett tulajdonképpen látványosság a gyászban.
Kezdettől lehetőségnek láttuk az epizód kinyitására,
hogy láthassuk Királyvárat, láthassuk Bolhavéget.
És azt akartuk, hogy a temetés a királynéról szóljon,
hogy megmutathassuk az érzelmeit.
Egyszerre kellett látványosnak és bensőségesnek lennie.
Üdv Cáceresben!
Csodálatos volt Spanyolországban forgatni a második évadot.
Spanyolország mindig nagyszerű, és ismét Cáceres és Trujillo
keltette életre Királyvárat és a környékét.
A helyszínek adják meg az arányokat, a tágasságot,
és stúdiódíszletekkel sosem lesz ilyen hiteles a világ.
Cáceres, ahol forgattunk, gyönyörű,
az emberek nagyon kedvesek és barátságosak.
Az első évadot Spanyolországban forgattuk. Mintha hazatértünk volna.
Ismerjük, mint a tenyerünket. Tudjuk, hova megy a világítás.
Az embert elbűvöli a széles ég, a napfény, a meleg árnyalatok,
a gyönyörű, ősi kőépületek.
Senki sem vonhatja ki magát a hatása alól.
Az ilyen környezet önmagában elvégzi a színészi munkát.
Nem is kell játszani.
Üdv Királyvárban!
A hihetetlen csapat, akik összerakták a temetési jelenetet...
A kocsi kialakítása, az elképesztő, gyönyörű lovak,
hogy milyen fegyelmezettek, a páncél, amit kaptak...
Lélegzetelállító volt. Páratlanul szép.
Aztán ott a jelmezterv.
Imádtam a fátylakat,
mert a menetet másodpercenként 40 képkocka sebességgel vettük fel,
és kiválaszthattuk, melyik részeket lassítjuk le,
és a fátylak a lassított felvételeken lenyűgözők.
Emellett meg akartam tölteni a levegőt,
ezért komlót szórnak.
A lassított felvételeken
lassan szállingóznak le,
és ebben van valamilyen szomorú szépség.
Aztán ott volt a maszkmesteri munka Jaehaerys holttestével.
Jaehaerys volt az első szkennelésünk.
Az asztalon feküdt, és a teljes testét beszkenneltük.
Van egy kiváló 3D-s szakértőnk,
aki lenyűgöző másolatot készített a testéről.
Ennek alapján dolgozott egy külsős cég,
akik kiöntötték és megformázták szilikonból.
Miután elkészült a szilikontest, már csak...
Már csak le kellett vágni a fejét, és kitalálni, hogy varrjuk vissza.
Több változatunk is volt a középkori varratokból,
a fémgyűrűkből, amelyek összetartják a nyakát.
Egyértelműen láthatónak kell lennie, hogy visszavarrták,
mert a királynék meg akarják mutatni, mennyire barbár Rhaenyra tette.
Nézzétek, mit tett Rhaenyra Targaryen!
Ártatlanok meggyalázója!
Láttam, hogy a temetést összeköthetjük azzal,
ahogy Aegon összeveri Vért.
Ekkor jött a dobos és a dobütések ötlete.
És hogy a furkósbot ütése szinkronban legyen a dobverővel.
Azt kértem, hogy a menet élén egy dobos haladjon,
hogy a dobütések hangja
lassan beférkőzzön Helaena fejébe,
és ez is hozzájáruljon a pánikrohamhoz.
Legyen átkozott Rhaenyra, a Szörnyűséges!
Phiával dolgozni és látni...
Igen, ahogy életre kelti a gyászt...
Nehéz volt. Gyönyörű volt, és megható.
Aztán a végén letörölte a könnyeit, és azt mondta:
"Tényleg az anyukámnak éreztelek." Mire én: "De jó!"
Temetés volt, de jól szórakoztam.
Nagyon élveztem. Jó barátnők vagyunk Phiával,
így aztán a felvételek közt... Azok persze szomorúak,
de közben énekelünk, hülyéskedünk.
Kellemes dolog, ha lovaskocsin viszik körbe az embert.
Csodaszépen vették fel.
A textúrák számtalan rétege.
Phia és Olivia színészi teljesítménye. Nagyon tetszik a végeredmény.
AKASZTÓFAHUMOR
A maga morbid módján a patkányfogók felakasztása jó poén volt.
Egy ilyen jelenet elkészítése igazi csapatmunkát igényel.
Az akasztófáról egyszerre lógtak kellékek, bábok
és valódi emberek.
A testek hihetetlenek voltak. Tudtam, hogy a fele igazi,
de tényleg közel kell menni...
Az egyikről abból tudtam, hogy kaszkadőr, hogy nevetni kezdett.
A kamera előtt nem kellett volna. Egy profi nem csinál ilyet.
- Milyen érzés? - Nagyon kellemes.
- Tényleg? - Nagyon.
Rowley és a csapata dolgozta ki a rendszert,
amellyel hitelesen néztek ki akasztott embernek.
Készítettünk egy fémvázat, amely a vállakra kerül.
A vállaktól kábelek vezetnek le a csípő alá,
le egészen a talp alatti kengyelig, vagyis ez azt jelenti,
hogy gyakorlatilag benne állnak a hámban,
nem lógnak benne, és így bármeddig fent lehetnek.
Ha lenyomjuk a lábat, és ennél fogva emeljük fel,
az erőhatás végighalad a szíjakon,
le egészen a kengyelig.
Mintha a levegőben állnánk,
csak éppen nem állunk. Elég kényelmes.
Emellett a drótokat a kötélben rejtettük el,
és bár közönséges kötélnek tűnik,
ebben van elrejtve a rendszer.
Könnyen és gyorsan tudjuk felhúzni és leengedni az embereket.
Először is mintának alkalmas embereket kerestünk.
Az alanyok bejöttek szkennelésre,
és tényleg hurkot raktunk a nyakukba,
hogy meghúzva meglegyen a bőr összes redőződése.
A legtöbben benne voltak. Senki sem panaszkodott.
Danny az egyik patkányfogónk volt.
Látszik, hol volt a nyakán a kötél,
és Jamie szép halott emberes arckifejezést adott.
Igen, most már én vagyok.
Danny pedig...
Megtartottuk, mert a végén Dannynek kell ajándékoznunk.
Megtiszteltetés ennyire komoly sorozatban megjelenni,
és jó volt látni azt a részletes munkát,
amellyel a csapat elkészítette a patkányfogókat.
Bonyolult folyamat volt. Ott a szkennelés,
a minta kiöntése, a modellező massza,
a végleges szilikonmodell, a festés, a haj,
és végül a test rögzítése.
Szóval igen, elég összetett.
Nagyszerű érzés volt azt látni,
ahogy végül mind ott lógott. Azt gondoltam...
"Ez elég menő."
A NAGYSZABÁSÚ BŐVÍTÉS
Jim Clay őrült, a szó jó értelmében.
Sárkánykővel felülmúlta önmagát,
és alaposan kibővítettük a helyszínt.
Ryan már az írás korai fázisában elmondta, hogy Sárkánykő lesz az egyik helyszín,
ezért a díszletnek a nagy stúdiót jelöltük ki.
Az első évadban Sárkánykő várából
leginkább a Festett Asztal Termét látjuk.
Ez a terem a Trónok harcából jött,
de úgy éreztük, ideje többet megmutatni a várból.
Egyetlen, teljes díszletet akartunk összekötött termekkel.
A Festett Asztal Terméből kiindulva
teljes világot alkottunk,
amelynek részei a folyosók, Rhaenyra hálóterme, a könyvtár.
Felépült egy olyan díszlet, amely számos minidíszlet gyűjteménye,
és a helyek össze vannak kötve,
így a közönség úgy érezheti, igazi várban van.
Őrület, mert tényleg bejárható az egész.
Fantasztikus.
Rhaenyra kulcsszereplő,
és olyan termet akartunk, amely visszaadja
a karaktere egyediségét.
Jimnek nagyon tetszett a katedrálisszerű, magas ablakos dizájn,
és érdekes, aszimmetrikus alaprajza van,
amely izgalmasan furává teszi.
Rhaenyra esetében láthatóvá akartuk tenni a történelmet,
az övét, a családjáét, és Sárkánykő történelmét.
A szobájában levő nagy szobor
a történelemnek emelt templom.
Az egyiptomi építészet véseteit idézi fel.
- Mehet. - Csapó egy.
A könyvtárdíszlet a leírás szerint hatalmas tekercskönyvtár,
amely tekercseken tartalmazza Valyria teljes történelmét.
Sokat gondolkodtunk a polcrendszeren,
és végül a rombuszos elrendezés mellett döntöttünk.
Ez a dizájnelem mindenhol megjelenik a teremben.
Claire aztán kidolgozta a részleteket.
Valyria történetének számos eleme jelenik meg.
Fantasztikus volt dolgozni ezen a díszleten.
A márványt kombináltuk,
a csodás, narancs elemeket tartalmazó márvány textúráját,
amelyhez a Festett Asztal adta az ötletet, a gazdag színek,
a hő, a fény, a tűz árnyalatai miatt.
Minden könyv, irat és tekercs részletesen kidolgozott.
Mindegyiken hosszú órákon át dolgoztak.
Ott vannak a hollók üzenetei, és mindegyikben van szöveg.
Teljes családfák,
és minden kézzel készült.
Mindent alaposan végiggondoltunk.
Alaposan átbeszéltünk minden elemet, minden színt, textúrát és tárgyat.
A helyszíneket hihetetlen részletességgel, míves kézműves munkával dolgozták ki.
Nem kellett odaképzelnünk magunk köré a helyszínt.
A SZERETETET KERESVE
Fivérem!
Erryk és Arryk párbaja Westeros történelmének kiemelkedő pillanata.
Fivér a fivér ellen.
Nagyszabású jelenet, mert a színészek, Luke és Elliot testvérek,
ikertestvérek, és nagyon szeretik egymást.
A sorozat főleg a sárkányokra épít,
ezért élvezetes volt látni két lovag kardpárbaját.
Ezzel a megbeszéléssel kezdtük a munkát.
"Oké, beszéljünk az ikrekről!"
Kitaláltuk, hogy vegyük fel, hogy nézzen ki a kardpárbaj.
Rowley alaposan elpróbálta az egészet a csapatával,
felvették, és megmutatták Clare-nek.
Meglett a végleges verzió, és Rowley ezt tanította be az ikreknek.
Maguk adták elő az egész jelenetet.
Edzettek rá, megtanulták, formába hozták magukat.
Alig vártam. Ellel jártasak vagyunk a harcművészetekben,
a sport az életünk, szóval ezzel nem volt gond,
nem aggódtunk, hogy nem lesz elég energikus.
A koreográfiát kellett megtanulni,
hogy a szükséges energiával vethessük bele magunkat.
Az volt a lényeg, hogy a próbákon tökéletesre csiszoljuk,
és aztán a felvételnél minden hibátlanul menjen.
Szerencsére egy ujjat sem vesztettünk, szóval jól csináltuk.
Az első évadból tudtuk, milyen keményen fog dolgozni Elliot és Luke.
Egyetlen elemről tiltottam le őket, a váza szétzúzásáról.
Minden más ők voltak.
Az Eddy volt, a kaszkadőrünk.
Kőkeményen lezúzta.
Inkább Eddy, mint én. Ma megdolgozott a pénzéért.
Az egyszer biztos.
Igen!
Jelzés.
Egyetértettünk abban, hogy lesz egy pillanat,
amikor nem tudjuk, ki Arryk, és ki Erryk.
Teljes a zűrzavar.
Még a koreográfia is... Ha valaki alaposan végignézi,
láthatja, hogy mindketten ugyanott sebesülnek meg.
Ez azért van, hogy ha valaki kikockázza, ne mondhassa,
hogy tudom, hogy ez Erryk, mert itt vágták meg a lábát,
vagy itt vágták meg a kezét,
szóval hogy ez ne működjön, ugyanazok a sebesüléseik,
bár ezt persze nem tesszük nyilvánvalóvá.
Melyik Erryk?
Ez a lényeg, az érzelmi töltet.
Semleges szemlélőként nézzük, és a harc csak róluk szól.
Minimum ötödször keverjük össze ma a forgatáson.
Mindenkinek muszáj koncentrálni.
Szerinted melyikőtök vív jobban?
Ki a jobb? Vitatható, de szerintem Elliot azt mondaná, ő,
mert néhányszor eltaláltam.
Egyszer elkaptam, szóval azt kell mondanom, ő a jobb.
Ha meg tudnám különböztetni őket páncélban, lenne esélyem találgatni.
A helyzet az, hogy eléggé egy szinten vannak.
Luke és Elliot fantasztikus.
Egyszerűen hihetetlenek.
Két napon át mondogattam ezt mindenkinek, aki csak meghallgatott.
Nem egyszerűen csak remekül mutatták be Rowley koreográfiáját,
a játékuk érzelmi mélységét volt óriási élmény figyelni.
Egyszerre születtünk meg.
Elhagytál minket! Még most is szeretlek, fivérem.
Meghasonlásuk,
az emberi tartalom, amellyel megtöltik a szerepüket...
Szerintem megrázó élmény figyelni.
Clare rendezésének újabb lenyűgöző pillanata volt ez.
Clare végtelenül kedves ember.
A felvétel előtt Clare azzal jött oda hozzánk,
hogy a jelenet neve "a szeretetet keresve" lett.
Azt gondoltam, ez végtelenül kedves,
mert nagyon fontos volt a dolog emberi oldala,
hogy a harc mellett
az érzelmeket is meg tudjuk mutatni.
A legelejétől erre az összecsapásra készültek,
és a kérdésem az volt, mit tehetek hozzá én?
Azt kerestem, mi teheti érdekessé a nézőpontomat.
Ezért aztán az egész jelenet alatt
a kötelékükre koncentráltam.
Miközben lesújtanak egymásra és találkozik a tekintetük,
mik a kérdéseik? Mit mondanak egymásnak?
Azért olyan nehéz, mert nagyon szeretik egymást.
Számomra ez a történet a kivételes testvéri szeretetről szól.
Fordító: Vass András